Z A P I S N I K

sa 7. sjednice Općinskog vijeća Općine Čepin održane 27. siječnja 2022. godine u sali Hrvatskog doma u Čepinu, K. Zvonimira 105.

Sjednicu je u 18,00 sati otvorio predsjednik Općinskog vijeća Robert Periša, utvrdivši da je sjednici nazočno 14 članova Vijeća od izabranih 15 te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša
2. Ksenija Rajtek
3. Zoran Horvat
4. Miroslav Jerković
5. Velimir Džambić
6. Boris Marks
7. Dino Modrić (prisutan putem ZOOM aplikacije)
8. Nives Vidović
9. Tomislava Bareš
10. Vjekoslav Ćurić
11. Dino Arambašić
12. Dario Skočibušić
13. Marija Čačić (prisutna putem ZOOM aplikacije)
14. Marko Brekalo

SJEDNICI NIJE NAZOČAN:

1. Dražen Arnold

Sjednici su također nazočni: načelnik Dražen Tonkovac (prisutan putem ZOOM aplikacije), pročelnici Mirjana Cvitkušić, Krešimir Crnković i Marica Beraković, viši savjetnik Željko Mamić.

Predsjednik vijeća upoznao je nazočne s predloženim dnevnim redom.

Općinsko vijeće Općine Čepin jednoglasno je usvojilo predloženi dnevni red, kako slijedi:

DNEVNI RED

1. Usvajanje zapisnika sa 6. sjednice Općinskog vijeća Općine Čepin
2. Donošenje Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Čepin
3. Donošenje Odluke o raspoređivanju sredstava za financiranje političkih stranaka i nezavisnih vijećnika iz Proračuna Općine Čepin za 2022. godinu
4. Donošenje Odluke o kriterijima, mjerilima i načinu financiranja Javne vatrogasne postrojbe Čepin u 2022. godini
5. Donošenje Godišnjeg provedbenog plana unaprjeđenja zaštite od požara na području Općine Čepin za 2022. godinu
6. Razno

TOČKA 1. USVAJANJE ZAPISNIKA SA 6. SJEDNICE OPĆINSKOG VIJEĆA OPĆINE ČEPIN

Predsjednik Vijeća napominje da su vijećnici uz poziv za sjednicu primili zapisnik sa 06.sjednice Općinskog vijeća Općine Čepin.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zapisnika.

Općinsko vijeće Općine Čepin je sa 12 glasova za i 2 suzdržana glasa usvojilo zapisnik sa svoje 06. sjednice.

TOČKA 2. DONOŠENJE ODLUKE O RASPISIVANJU JAVNOG NATJEČAJA ZA ZAKUP POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE ČEPIN

S ovom točkom dnevnog reda nazočne je upoznala pročelnica M. Beraković, a prijedlog Odluke vijećnici su dobili zajedno s materijalima za ovu sjednicu. Pročelnica M. Beraković navela je i korekcije u odnosu na prijedlog Odluke.

Predsjednik Vijeća otvara raspravu.

Vijećnica M. Čačić postavila je pitanje plaća li se zakupnina svake godine ili jednokratno i razlikuje se iznos ovisno o uvjetima.

Odgovor je dala pročelnica M. Beraković.

Vijećnik M. Brekalo pitao je zbog čega se ograničava sadnja trajnih nasada i da li se to odnosi na sve površine. Smatra da je maksimalna površina od 150 ha prevelika za pojedinca i zemlja će se podijeliti puno manjem broju ljudi.

Odgovor je dala pročelnica M. Beraković. Naglasila je kako su uvjeti natječaja određeni isključivo zakonom.

Predsjednik Vijeća zaključuje raspravu i stavlja na glasovanje prijedlog Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Čepin.

Općinsko vijeće Općine Čepin jednoglasno je donijelo

ODLUKU

o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Čepin

(Odluka je sastavni dio Zapisnika)

TOČKA 3. DONOŠENJE ODLUKE O RASPOREĐIVANJU SREDSTAVA ZA FINANCIRANJE POLITIČKIH STRANAKA I NEZAVISNIH VIJEĆNIKA IZ PRORAČUNA OPĆINE ČEPIN ZA 2022. GODINU

S ovom točkom dnevnog reda nazočne je upoznao pročelnik K. Crnković rekavši kako se ova odluka donosi svake godine, temeljem Zakona o financiranju političkih stranaka, referenduma i političke promidžbe.

Predsjednik Vijeća otvara raspravu.

Vijećnica M. Čačić moli da joj se objašnjenje ove odluke u pisanom obliku dostavi na kućnu adresu.

Predsjednik Vijeća zaključuje raspravu i stavlja na glasovanje prijedlog odluke o raspoređivanju sredstava za financiranje političkih stranaka i nezavisnih vijećnika iz Proračuna Općine Čepin za 2022. godinu

Općinsko vijeće Općine Čepin jednoglasno je donijelo

ODLUKU

o raspoređivanju sredstava za financiranje političkih stranaka i nezavisnih vijećnika iz Proračuna Općine Čepin za 2022. godinu

(Odluka je sastavni dio Zapisnika)

TOČKA 4. DONOŠENJE ODLUKE O KRITERIJIMA, MJERILIMA I NAČINU FINANCIRANJA JAVNE VATROGASNE POSTROJBE ČEPIN U 2022. GODINI

S ovom točkom dnevnog reda nazočne je upoznao pročelnik K. Crnković rekavši kako se radi o deklerativnoj odluci koja je već utvrđena Proračunom, ali kako Zakon nalaže obvezu o donošenju odluke usklađene s odlukom Vlade, prijedlog iste uvršten je na dnevni red ove sjednice.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o kriterijima, mjerilima i načinu financiranja Javne vatrogasne postrojbe Čepin u 2022. godini.

Općinsko vijeće Općine Čepin jednoglasno je donijelo

ODLUKU

o kriterijima, mjerilima i načinu financiranja Javne vatrogasne postrojbe Čepin

u 2022. godini

(Odluka je sastavni dio zapisnika)

TOČKA 5. DONOŠENJE GODIŠNJEG PROVEDBENOG PLANA UNAPRJEĐENJA ZAŠTITE OD POŽARA NA PODRUČJU OPĆINE ČEPIN ZA 2022. GODINU

S ovom točkom dnevnog reda nazočne je upoznao pročelnik K. Crnković rekavši kako se radi o redovnom planu koje je Vijeće dužno i ovlašteno donijeti temeljem Zakona o zaštiti od požara te isti mora biti usklađen s županijskim Planom.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Godišnjeg provedbenog plana unaprjeđenja zaštite od požara na području Općine Čepin za 2022. godinu.

Općinsko vijeće Općine Čepin jednoglasno je donijelo

GODIŠNJI PROVEDBENI PLAN

unaprjeđenja zaštite od požara za područje Općine Čepin za 2022. godinu

(Godišnji provedbeni plan je sastavni dio zapisnika)

TOČKA 6. RAZNO

Vijećnica M. Čačić postavila je pitanje je pravniku: da se sjednica nije održavala putem Zoom-a bi li se prihvatilo njeno očitovanje o svim točkama dnevnog reda koje je dostavila općinskoj upravi. Ukoliko ne bi, predlaže promjenu poslovnika.

Odgovor je dao pročelnik K. Crnković.

Vijećnica M. Čačić također je upozorila da na cesti u njenoj ulici više nema signalnih stupčića koji su postavljeni kod gradnje ceste, moli za njihovo postavljenje, jer u danima kada je maglovito ili kišovito vrijeme cesta postaje opasna za prometovanje.

Općinski načelnik obećao je postavljanje novih signalnih stupčića.

Sjednica je zaključena u 18,40 sati

ZAPISNIČAR:

Lidija Tolj

KLASA: 024-01/22-01/2

URBROJ: 2158-12-22-7

PREDSJEDNIK

OPĆINSKOG VIJEĆA

Robert Periša, dipl. oec.